Forside » Område » Tyskland » Mosel » Mittelmosel
Dette er hjertet af Mosel - og det er her, vi finder nogle af Tyskland - og verdens - bedste vinmarker. De stejle skiferskårninger producerer verdens bedste halvsøde og søde riesling - men i stigende grad også store tørre vine.
Marker som Bernkasteler Doctor, Graacher Domprobst, Wehlener og Zeltinger Sonnenuhr, Ürziger Würzgarten og Erdener Prälat burde fylde alle vinelskere med samme ærefrygt som de største Grand Cru'er i Bourgogne. Alligevel er vinene herfra stadig rene foræringer, når vi ikke lige er oppe i de sødeste kvaliteter.
Spätlese og Auslese fra denne del er Mosel er dermed verdens billigste store vine, og blandt de bedste vinkøb i verden.
Det betyder desværre også, at en lang række marker opgives, fordi det ikke kan betale sig at opdyrke dem. Heldigvis ser man i disse år en tendens til, at idealistiske producenter opkøber nogle af disse marker og redder dem fra vindøden.
Der er således også blevet pustet nyt liv i denne lidt konservative del af Mosel. Ikke mindst i området omkring Traben-Trarbach synes en række yngre producenter - og genoplivede gamle vingårde - at tænke nyt (eller fornyende gammeldags!).
Riesling er den ubetingede konge her - men man ser også mere og mere - og bedre og bedre - Spätburgunder fra denne del af Mosel.
Viniversas udvalg af vine fra Mittelmosel:
Dr. F. Weins-Prüm Riesling Beerenauslese Wehlener Sonnenuhr 2005 (0,375 L)
Enestående kompleks og elegant dessertvin fra Mosel i Tyskland.
499,00 DKK599,00